Also onlanx peterken sone vranx wilen helscheviers in hachten
gesteit es mits dat twee van zijnen magen aenbrachten dat hij den
eenen getranseneert hadde den anden gedreight eenen royen have
over zijn huys te seinden dair op de hee den vors peterken ter
stranger examiacien begheerde te hebben ter pncien vand stat
gedeputeerd die hen dair bij gelieven soude te sicken Ende de stat
den vors peterken appt hebben huen spreken en met worden ernstelic
geexamieert die de fayten geheelijc ontkynde mair seide dat de
voirs aenleggers zijn mage hem hadden alle beide te diversen
stonden zo geslaghen zoe anders te cort gedaen dair af dat peyse
en pointinghe van goeden mannen gemaect waen en al waest dat zij
hem yet gegheven mochten hebben dat was geweest alleen tghene
des hem ind selver pointingen was aengeseeght voir zijn mesdaet
te hebben en dat dat waer was en dat hij oic alome inder gebuerte
dair hij gewandelt en gewracht hadde stont en gestaen hadde ter
goeder namen en famen en was gheweest van goeder en huesscher
wandelingen dat boden hij en sijn vriende te thoenen Hopende dair
om dat hij daenboven pvate psone die hem niet lief en hadden also
niet belasten en consten hij en soude van huen aenbringhen en des
hem die hee woude bethijden gestelt wordden te rechte en te
vonisse voir meye en scepen van lov inde banc te voirder
want hij der stat poirte wae en dair pnteerde hij te verbeiden
en te volcomen allet ghene des met vonisse over hem soude
worden gewijst hopen dair met te gestane Soe es hier op
bijden raide vand stat gehoert geweest al int lange al tghene
des ten vors aenbringen van circonstancien en ands mocht diene
desgelex tghene des de vors peter en sijn vriende geboden
hadden te thoenen die huers vermets wel en volcomentlijc
volquamen Ende vort bij rypen rade en adiise dien navolgen
overdragen en getermijneert voir recht dat de vors peterken
tot gheender examiacien in desen comen en sal mair gelieft den
meye hem aentespreken dat hij dat doen sal voir hem en scepen
inde banc en met rechte oft den selven ontlaen cor lyeminge
an stab
martels uurgingris et pluribus alix de consiliar augusti
xxiiii